user
ఎస్‌పీ బాలసుబ్రహ్మణ్యం: 'సరిగమలు కన్నీళ్లు పెడుతున్నాయి... రాగాలు మూగబోయాయి'\n"నా ప్రియమైన బాలు, సంగీత ప్రపంచంలో నిశ్శబ్దం ఆవరించింది..!! సరిగమలన్నీ  కన్నీళ్లు పెడుతున్నాయి..!! రాగాలన్నీ మూగబోయాయి. నువ్వు లేని లోటు తీర్చలేనిది. సంగీత ప్రపంచంలో నిశ్శబ్దం ఆవరించింది. సరిగమలన్నీ కన్నీళ్లు పెడుతున్నాయి. రాగాలన్నీ మూగబోయాయి. నువ్వు లేని లోటు తీర్చలేనిది" అంటూ సినీ దర్శకుడు కె. రాఘవేంద్రరావు నివాళి  తెలిపారు. 

'ఎస్పీ బాలు గారూ మీరు ఎన్నో ఏళ్లుగా నాకు గొంతునిచ్చారు. మీ మాట, మీ పాట ఎప్పటికీ నాతోనే ఉంటాయని ప్రముఖ నటుడు రజనీకాంత్ ఆవేదన వ్యక్తం చేశారు.

నటుడు చిరంజీవి బాలు మృతిపై స్పందిస్తూ ట్విటర్లో లేఖ రాశారు. "బాలు లేని లోటు తీర్చాలంటే బాలుయే పునర్జన్మించాలి. నేను అన్నయ్య  అని పిలిచే బాలు నాకు ఆత్మ బంధువు'' అని చిరంజీవి ట్వీట్ చేశారు.

ప్రముఖ గాయని ఉష ఉతుప్ బీబీసీతో మాట్లాడుతూ, "‘నాకు కన్నీళ్లు ఆగడం లేదు. బాలు గారు ఇకలేరని నేను ఊహించుకోలేకపోతున్నాను. ఆయనతో నాకు చాలా మంచి అనుభవాలున్నాయి. స్టూడియో లోపల, బయట, కచేరీల్లో ఆయనతో చాలాసార్లు కలిసి పనిచేశాను. ఆయన ఎప్పుడూ నవ్వుతూ ఉంటారు. చాలా మంచి వ్యక్తి. నాకు కరోనావైరస్‌పై కోపం వస్తోంది. గొప్ప వ్యక్తులను అది తీసుకుపోతోంది. ఆయనను గుర్తుంచుకునేందుకు వేల పాటలున్నాయి. కానీ, మైఖెల్ మదన కామరాజు సినిమాలోని రం బం బం పాట అంటే నాకు చాలా ఇష్టం. ఆయనతో కలిసి నేను దాన్ని చాలాసార్లు పాడాను’’ అని  అన్నారు. 

"నేను కుప్ప కూలిపోయాను. నిన్నటి నుంచి నిద్రపోలేకపోయాను. ఏదో మాయ జరుగుతుందనుకున్నాను. ఆయన లేరనే వార్తను జీర్ణించుకోవడానికి నాకు సమయం పడుతుంది.  నాకు ఆయన వ్యక్తిగతంగా, వృత్తిపరంగా కూడా చాలా సన్నిహితులు" అని దేవి శ్రీ ప్రసాద్ బీబీసీ న్యూస్ తో అన్నారు. 

అన్నమయ్య చిత్రంలో బాలు పాడిన పాటలను ఎప్పటికీ మరిచిపోలేనని, ఆయన జ్ఞాపకాలు కన్నీటి వరదలా గుర్తుకు వస్తున్నాయని నటుడు నాగార్జున ట్వీట్ చేశారు.

 "బాలు మరణ వార్త దిగ్భ్రాంతికి గురిచేసింది" అంటూ  ప్రముఖ సంగీత దర్శకుడు ఏఆర్ రెహమాన్ ట్వీట్ చేశారు.  

బాలసుబ్రహ్మణ్యం ఇక లేరనే వార్తను జీర్ణించుకోలేకపోతున్నాను. ఆయన సాటి ఎవరూ లేరు. ఆయన స్మృతులు ఎప్పటికీ ప్రజల్లో నిలిచే ఉంటాయి. ఆయన కుటుంబానికి నా ప్రగాఢ సానుభూతి" అని నటుడు మహేశ్ బాబు ట్వీట్ చేశారు. 

'బాలసుబ్రహ్మణ్యం తెలుగు, తమిళ, కన్నడ భాషల సంగీత ప్రపంచాన్ని కొన్ని దశాబ్దాల పాటు ఏకఛత్రాధిపత్యంగా పాలించారు. ఇలాంటి అద్భుతం ప్రపంచంలో మరెక్కడా.
ఈ ఆర్టికల్ కి సారాంశం రాయండి:
assistant
ప్రముఖ గాయకుడు ఎస్ పి బాల సుబ్రహ్మణ్యం  శుక్రవారం మధ్యాహ్నం చెన్నైలోని ఎంజీఎం ఆసుపత్రిలో చికిత్స పొందుతూ మరణించారు. ఆయన మృతి పట్ల పలువురు రాజకీయ నాయకులు, సినీ రంగానికి చెందిన ప్రముఖులు తమ సంతాపాన్ని సోషల్ మీడియా ద్వారా వ్యక్తం చేశారు.